**Príloha č. 6**

**Služby**

## Pojem Služby zahŕňa okrem plnení vyplývajúcich alebo vzťahujúcich sa k poskytovaniu Služieb najmä nasledovné činnosti:

## činnosti spojené s riadením a udržiavaním prevádzkyschopnosti všetkých dodaných zariadení, vrátane vykonávania plánovaných a neplánovaných opráv, údržby, revízií prehliadok a odborných a revíznych skúšok, výmeny dielov s kratšou životnosťou ako je záručná doba a vykonávania všetkých činností potrebných na zabezpečenie prevádzkyschopnosti Obnovy a dodržania Garantovaných ročných úspor počas celého Obdobia garancie, najmä vždy v súlade s Právnymi predpismi a odporúčaniami výrobcov jednotlivých technologických a iných zariadení;

## minimálne tridsať (30) dní pred začiatkom každej Ročnej úsporovej periódy je Poskytovateľ povinný predložiť Prijímateľovi servisný plán na nadchádzajúcu Ročnú úsporovú periódu, ktorý bude definovať termíny a dĺžku trvania všetkých plánovaných úkonov v rámci plánovanej údržby a revízii v súlade s Právnymi predpismi a odporúčaniami výrobcov jednotlivých technologických a iných zariadení.

## Poskytovateľ je povinný viesť o vykonávaní údržby, revízií, opráv a ostatných úkonov tzv. servisný denník, v ktorom je povinný prehľadne a podrobne zaznamenať každý úkon údržby. Poskytovateľ je povinný zabezpečiť dostupnosť servisného denníka v mieste vykonania Obnovy alebo inak zabezpečiť jeho neobmedzenú dostupnosť pre Prijímateľa (napr. online).